NELJANDA KOOSSEISU

RAHANDUSKOMISJONI KOOSOLEKU P R O T O K O L L

Haapsalu,								27. aprill 2005 nr 25

Algus kell 17.00, lõpp kell 18.00

Juhatas ja protokollis		komisjoni esimees Jaak Kanepi
Osalesid			Jaak Kanepi, Raimond Lunev, Kai Tennisberg, Urmas Sukles

Kutsutud			linnapea Teet Kallasvee, aselinnapea Martin Schwindt

Päevakord:
Haapsalu Linnavolikogu 29.04.2005 istungile esitatud ja rahanduskomisjoni menetlusse suunatud eelnõu läbivaatamine ja seisukoha võtmine

ARUTATI:
•	Haapsalu linna 2005. aasta teise lisaeelarve vastuvõtmine ja Haapsalu linna 2005. a eelarve muutmine

OTSUSTATI:
1. Esitada volikogule eelnõu lisa 1 osas redaktsiooniline muudatusettepanek (protokolli juures).
2. Teha volikogule ettepanek lõpetada eelnõu esimene lugemine ja lubada teisele lugemisele.
Muudatusettepanekud esitada ühe tunni jooksul peale esimese lugemise lõppemist.
3. Peale teist lugemist ja muudatusettepanekute läbivaatamist panna linna 2005. aasta eelarve lõpphääletusele.

Jaak Kanepi
Juhataja ja protokollija

Seletuskiri

eelnõu ”Haapsalu linna 2005. a teise lisaeelarve vastuvõtmine ja Haapsalu linna 2005. a eelarve muutmine” muudatusettepanekule

Esitaja		rahanduskomisjon, 27.04.2005

Lisa 1 Kululiik: “Sporditegevus, organisatsioonid” alapealkiri “Staadioni piirdeaia ja tribüünide renoveerimine” lugeda alapealkiri: “Ujula terrassi projekti ja ehituse esimene etapp”

Seletuskiri

Rahanduskomisjon ei pidanud otstarbekaks kasutada Haapsalu Kuurort AS müügist saadud vahendeid jooksvate remontide tegemiseks, vaid suunata raha investeeringuteks.

Teeme ettepaneku jätta linnavalitsuse poolt staadioni aia ja tribüünide remondiks kavandatud 110 000 krooni sporditegevuse kuludeks, suunates selle Haapsalu Veekeskuse väliterrassi ehituse projekteerimiseks ja ehituse alustamiseks.
Terrassi orienteeruv maksumus on 200 000-250 000 krooni.

Linnavalitsuse seisukoht:		arvestada täielikult
Rahanduskomisjoni seisukoht:	arvestada täielikult